
Referat fra styremøte i Selskapet for Nedre Bekkelagets Vel
Mandag 16. August 2010
Til Stede: Mona Verdich, Alan Baker, Mikael Nyberg, Ingeborg Simensen
Fravær: Christian Harlem, Arvid Uldal

Sak 32-10) Møteinnkalling godkjent. Ikke mottatt melding om forfall fra fraværende styremedlemmer. Vurdere å be om bekreftelse på mottatt innkalling fra alle styremedlemmer ved utsendelser i framtiden. 
Referat fra forrige møte mangler. Mikael var referent, skal sende ut og legge ut referatet asap.
[bookmark: _GoBack]Sak 33-10) Rettsaken/Tomtesaken
Espen Andersen, velmedlem, mener å ha dokumentasjon fra tidligere gen.fors. referat om at det forelå planer om utbygging /salg av tomtene i skråningen. Dette kan bli viktig dokumentasjon å ha i rettsaken, Mona følger opp med Andersen og advokatene rundt dette.
Styret ønsker å stille med representanter til stede under selve rettsaken, som er berammet til slutten av september/starten av oktober.

34-10) Sommerfesten 21. August på Villa Lilleborg.
Skjenkebevilling ok. Alan tar ansvar for baren og økonomi/innkjøp til sommerfesten. Vi bør ta med noe musikk på cd til anlegget. Styret (Ingeborg, Mona, Alan) møtes kl 16 for å gjøre klart. Avlysning pga værforhold vurderes fredag kveld. Kun Alan fra styret bekrefter tilstedeværelse på hele sommerfesten. 

35-10) Trafikksituasjonen
Parkeringsplassen mellom skolen og bensinstasjonen er blitt gratis igjen. Fremdeles er det vanskelige forhold og dårlig framkommelighet på veien pga gateparkering i Skrenten, mellom bensinstasjonen og skolen.

Havneområdet. To hovedproblemer har dukket opp. 1) Ny bom er satt opp, denne forhindrer all passasje for sykler, gående, barnevogner mv. Styret ønsker at havneområdet åpnes for gående/syklende, og vil jobbe for en lovlig gang- og sykkelsti gjennom området (ref. Bestemmelser om kyststi/adkomst til sjøen etc). 2) Det er mye snikkjøring med tungtrafikk gjennom havneområdet, for å spare bompenger inn til Oslo. Styret vil oppfordre Oslo Havn til bedre kontroll av trafikken gjennom havna.

36-10) Plangruppe for helhetlig lokalsamfunn.
Etter oppfordringene fra Oslo Havn/kommunen om å komme med ønsker og innspill i forhold til bruk av kommunale områder/tomter i vårt område, er det nedsatt en plangruppe som vil jobbe for dette. Plangruppas medlemmer; Ragnvald Verdich, Kari Mjøseth, Trine Helle. Gruppa skal koordinere innspill og aktiviteter fra de ulike lokale aktørene (eks. Skøytegruppa, tennisklubben etc). Gruppa jobber på oppdrag fra vel’et, og rapporterer til styret.

37-10) Eventuelt. Ingen saker.

